CELEX: E2013C0258
Language: hu
Date: 2013-06-25 00:00:00
Title: Az EFTA Felügyeleti Hatóság 258A/13/COL határozata ( 2013. június 25. ) amennyiben a fuvarozóvállalat rendelkezik ADR biztonsági tanácsadóval; valamint a veszélyes hulladékot kezelő vagy szállító személyek, tevékenységük engedélyezése előtt különleges képzésben részesülnek, a veszélyes áruk szárazföldi szállításáról szóló 2009. április 1-jei 384. sz. norvég rendelet (Forskrift om landtransport av farlig gods , a továbbiakban: a norvég rendelet) 12. cikkében előírtaknak megfelelő veszélyes áru szállítás engedélyezésére irányuló, az EGT-megállapodás XIII. melléklete I. fejezetének 13c. pontjában említett jogi aktus (az Európai Parlament és a Tanács 2008. szeptember 24-i 2008/68/EK irányelve a veszélyes áruk szárazföldi szállításáról) 6. cikke (2) bekezdésén alapuló eltérési kérelem elfogadásáról

28.11.2013   
            
            
               HU
            
            
               Az Európai Unió Hivatalos Lapja
            
            
               L 317/38
            
         AZ EFTA FELÜGYELETI HATÓSÁG 258A/13/COL HATÁROZATA
   (2013. június 25.)
   amennyiben a fuvarozóvállalat rendelkezik ADR biztonsági tanácsadóval; valamint a veszélyes hulladékot kezelő vagy szállító személyek, tevékenységük engedélyezése előtt különleges képzésben részesülnek, a veszélyes áruk szárazföldi szállításáról szóló 2009. április 1-jei 384. sz. norvég rendelet (Forskrift om landtransport av farlig gods, a továbbiakban: a norvég rendelet) 12. cikkében előírtaknak megfelelő veszélyes áru szállítás engedélyezésére irányuló, az EGT-megállapodás XIII. melléklete I. fejezetének 13c. pontjában említett jogi aktus (az Európai Parlament és a Tanács 2008. szeptember 24-i 2008/68/EK irányelve a veszélyes áruk szárazföldi szállításáról) 6. cikke (2) bekezdésén alapuló eltérési kérelem elfogadásáról
   AZ EFTA FELÜGYELETI HATÓSÁG,
   tekintettel az EGT-megállapodás XIII. melléklete I. fejezetének 13c. pontjában említett,
   és annak 1. jegyzőkönyvével az EGT-megállapodáshoz igazított – A veszélyes áruk szárazföldi szállításáról szóló, 2008. szeptember 24-i 2008/68/EK európai parlamenti és tanácsi irányelvre (a továbbiakban: a jogi aktus),
   tekintettel a jogi aktus 9. cikkére és az Állandó Bizottság 3/12/SC és 4/12/SC határozataira,
   tekintettel az EFTA Felügyeleti Hatóság 2013. február 27-i 88/06/COL határozatára (Dok. szám: 661691), amely szerint az EFTA Felügyeleti Hatóság által a norvég hatóságok kérelmére vonatkozóan meghozandó intézkedések tervezetét be kell nyújtani a Közlekedéssel foglalkozó EFTA-bizottságnak, és amely felhatalmazza az illetékes testületi tagot a végleges döntés elfogadására, amennyiben a Közlekedéssel foglalkozó EFTA-bizottság a határozattervezetet egyhangúlag jóváhagyja,
   mivel:
   A norvég kormány a Hatóságnak 2011. október 17-én megküldött levelében (Dok. szám: 611939) négy eltérés, valamint egy korlátozó intézkedés engedélyezése iránti kérelmet nyújtott be a jogi aktus 6. cikke (2) bekezdésének a) pontja, valamint 5. cikkének (2) bekezdése alapján. A kérelem egyértelművé tette, hogy az eltérések részét képezik a nemzeti jogrend hatályos rendelkezéseinek a norvég rendelet 12., 13., 16., 21. és 28. cikkében előírtak szerint.
   A 2012. augusztus 24-én kiadott közleményében a norvég kormány tájékoztatta a Hatóságot a norvég rendelet 21. cikkének (pirotechnikai mentőfelszerelés) visszavonásáról az eltérésekre vonatkozó kérelmek közül.
   A 2008/68/EK irányelv 9. cikkével, valamint az Állandó Bizottság 3/12/SC és 4/12/SC határozataival összhangban, 2012. október 5-én a Hatóság benyújtotta az EFTA Közlekedéssel foglalkozó bizottságának a meghozandó intézkedések első tevezetét (a továbbiakban: a bizottság, Dok. szám: 648711 és 643174).
   Ezek az intézkedéstervezetek a 2012. június 14-i kockázatértékelési jelentésen alapulnak, amelynek elkészítésére a Hatóság a Det Norske Veritas-nak (DNV) adott megbízást (Dok. szám: 640432).
   2012. november 8-án a bizottság összeült és megvitatta az első intézkedéstervezeteket (Dok. szám: 652659, az ülés jegyzőkönyvei).
   2012. november 26-i levelében (Dok. szám: 654691) a norvég kormány visszavonta a13. cikket (repülőtéri tartálykocsi), a 16. cikket (biztonsági szelep) és a 28. cikket (EX/II/III típusú járművek) az eltérésekre vonatkozó kérelemből, miközben fenntartotta eltérésre vonatkozó kérelmét a 12. cikk (veszélyes hulladék szállítása) tekintetében.
   Ennek megfelelően a jogi aktus 6. cikke (2) bekezdése értelmében kérelmezett fennmaradó eltérés a norvég rendelet 12. cikkére vonatkozik, amely engedélyezi a veszélyes hulladék szállítását Norvégiában. E rendelkezés szövege a következő:
   
      „12. cikk – Veszélyes hulladékok szállítása
      1.   A szállítóegységenként/vasúti kocsinként legfeljebb 500 kg nettó súly veszélyes áru szállítása esetén, amely a hulladékra vonatkozó jogszabályok szerint veszélyes hulladéknak minősül, csak a csomagolásra, tartályokra, jelölésre, egybecsomagolásra és fuvarokmányokra vonatkozó ARD és RID követelményeket kell alkalmazni.
      2.   A kannákban, dobozokban stb. szállított folyékony hulladék gyűjtésekor, a külső csomagoláshoz ENSZ-jóváhagyással rendelkező dobok, IBC-kódex szerinti merev vagy nagy csomagolóeszköz is felhasználható. Ragasztó, festék, gyanta oldatok vagy hasonló anyagok maradványai legfeljebb 10 liter kiszerelésű csomagolásban rakodólap szegéllyel ellátott rakodólapon szállíthatók, amennyiben megfelelően biztosítva vannak a szivárgás ellen.
      3.   A háztartási veszélyes hulladék biztonságos fedelű speciális dobozokban szállítható. Az ilyen dobozokat „veszélyes hulladék” jelöléssel kell ellátni. Az ADR/RID követelményeknek nem kell megfelelni az egybecsomagolásra vonatkozóan, amennyiben elegendő intézkedés történt a veszélyes reakciók megelőzésére.
      4.   A hulladékkezelési szabályozásnak megfelelő nyilatkozati formanyomtatvány felhasználható fuvarokmányként.”
   
   E tekintetben a bizottságnak 2012. október 5-én benyújtott intézkedések tervezete a következő:
   
      „[A] veszélyes hulladék szállításáról szóló norvég rendelet 12. cikkével kapcsolatos eltérésre vonatkozó kérelmet el kell fogadni, amennyiben a fuvarozóvállalat rendelkezik a Veszélyes Áruk Nemzetközi Közúti Szállításáról szóló Európai Megállapodás (ADR) szerinti biztonsági tanácsadóval, valamint amennyiben a gépkocsivezetők kiterjesztett, C vagy D kategóriás járművezetői engedéllyel rendelkeznek. Minden egyéb kérelmet el kell utasítani.”
   
   2012. november 26-án kelt levelében, a norvég kormány a következőket jelezte:
   
      „12. cikk Veszélyes hulladékok szállítása
      A norvég kormány – néhány kiigazítással – fenntartja az e cikkel kapcsolatosan a Hatóságnak megküldött nemzeti eltérésre vonatkozó kérelmét.
      Norvégia rá kíván mutatni arra, hogy a kiterjesztett járművezetői engedély a (C vagy D kategóriás) gépjárművek vezetői számára nem releváns a veszélyes áruk biztonságos szállítása szempontjából.
      Az eltérés csak az ADR-re vonatkozik. A vállalatoknak továbbá rendelkezniük kell egy ADR/RID tanácsadóval. Azoknak a személyeknek, akik veszélyes hulladékot kezelnek és szállítanak, speciális tanfolyamot kell elvégezniük, mielőtt tevékenységükre engedélyt kapnak.”
   
   A Hatóságtól érkezett kérelmet követően, a norvég kormány 2012. december 13-i elektronikus levelében (Dok. szám: 656664) a következő magyarázatot adta az általa javasolt módosítások tekintetében:
   „Ez az alternatív javaslat, amely a képzésekre vonatkozó követelményeket illeti, csak a közúti közlekedésre korlátozódik és magában foglalja, hogy a veszélyes hulladékot szállító gépjárművek vezetőinek a következő képzésekben kell részesülniük:
   
               —
            
            
               A veszélyes hulladékok szállítására vonatkozó általános követelmények
            
         
               —
            
            
               A veszélyek fő típusai, beleértve jelölésüket és címkézésüket
            
         
               —
            
            
               A különböző típusú veszélyekkel kapcsolatos megfelelő megelőző és biztonsági intézkedések
            
         
               —
            
            
               A veszélyes hulladékok biztonságos be- és kirakodása, valamint szállítása
            
         
               —
            
            
               A járművek műszaki berendezéseinek célja és működésmódja
            
         
               —
            
            
               Alapvető információk egy incidens bekövetkezése valószínűségének minimálisra csökkentése érdekében
            
         
               —
            
            
               Vészhelyzet esetén követendő eljárások, beleértve az incidens esetén a saját maga és a lakosság biztonsága, valamint a környezet védelme érdekében szükséges intézkedéseket
            
         
               —
            
            
               Biztonságra vonatkozó tudatosságnövelés
            
         A munkaadónak meg kell őriznie a gépkocsivezetők képzéséről szóló nyilvántartást és kérésre a gépkocsivezető vagy az illetékes hatóság számára rendelkezésre kell bocsátania azt.
   A felülvizsgált 12. cikk pontos szövegezése nincs még teljesen kidolgozva, azonban a javaslat a felülvizsgált rendelet lényeges elemeit tartalmazza.”
   2013. január 16-án (Dok. szám: 659861), a DNV előterjesztette, hogy véleménye szerint a norvég kormány által javasolt intézkedések túlmutatnak a gépkocsivezetők speciális képzésére vonatkozóan a DNV-nek a C és D kategóriás járművezetői engedélyekre vonatkozó eredeti javaslatain.
   2013. január 18-án és 2013. február 1-jén (Dok. szám: 659983 és 661423), a norvég kormány a következők tekintetében is módosította a képzési követelményekre vonatkozó javaslatát:
   
      „A veszélyes áruk közúti alagutakban történő szállítására vonatkozó szabályok és az ilyen szállításokra vonatkozó megfelelő kockázatmérséklő és veszélyhelyzet-reagálási intézkedések.”
   
   
      „A képzés időtartama legalább 6 képzési egység. A munkaadónak meg kell őriznie a gépkocsivezetők képzéséről szóló nyilvántartást és kérésre a gépkocsivezető vagy az illetékes hatóság számára rendelkezésre kell bocsátania azt.”
   
   2013. február 27-én a Hatóság úgy döntött, hogy benyújtja a bizottságnak a Hatóság által meghozandó intézkedések ennek megfelelően módosított tervezetét, tekintettel Norvégiának a veszélyes hulladékok szállításáról szóló jogi aktus 6. cikke (2) bekezdésének a) pontján alapuló eltérésre vonatkozó fennmaradó kérelmére (88/13/COL határozat); és felhatalmazza az illetékes testületi tagot a végleges döntés elfogadására, amennyiben a bizottság a határozattervezetet egyhangúlag jóváhagyta,
   2013. március 1-jei és március 13-i elekronikus levelében, a Közlekedéssel foglalkozó EFTA-bizottság egyhangúlag jóváhagyta az intézkedések e tervezetét (Dok. szám: 666005, 665893 és 664435).
   Ezzel összhangban, a Hatóság helyt adhat Norvégia fennmaradó kérelmének a jogi aktus 6. cikke (2) bekezdése a) pontján alapuló eltérésre vonatkozóan.
   ELFOGADTA EZT A HATÁROZATOT:
   1. cikk
   Az eltérésre vonatkozó kérelmet, amely megfelel a veszélyes hulladékok szállításáról szóló norvég rendelet 12. cikkének, és a jogi aktus 6. cikke (2) bekezdése a) pontján alapul, amely előírja, hogy „Ha a biztonság nem sérül, a tagállamok – kérhetik az I. melléklet I.1. szakaszától való eltérés lehetőségét...” nevezetesen a mellékletet, amely tartalmazza a Veszélyes Áruk Nemzetközi Közúti Szállításáról szóló Európai Megállapodást (az ADR megállapodás), el kell fogadni, amennyiben a fuvarozóvállalat rendelkezik egy ADR biztonsági tanácsadóval és amennyiben amennyiben a veszélyes hulladékot kezelő vagy szállító személyek, tevékenységük engedélyezése előtt különleges képzésben részesülnek. (1)
   
   A veszélyes hulladékot szállító gépjárművek vezetőinek a következő képzésben kell részesülniük:
   
               —
            
            
               A veszélyes hulladékok szállítására vonatkozó általános követelmények
            
         
               —
            
            
               A veszélyek fő típusai, beleértve jelölésüket és címkézésüket
            
         
               —
            
            
               A különböző típusú veszélyekkel kapcsolatos megfelelő megelőző és biztonsági intézkedések
            
         
               —
            
            
               A veszélyes hulladékok biztonságos be- és kirakodása, valamint szállítása
            
         
               —
            
            
               A járművek műszaki berendezéseinek célja és működésmódja
            
         
               —
            
            
               Alapvető információk egy incidens bekövetkezése valószínűségének minimálisra csökkentése érdekében
            
         
               —
            
            
               Vészhelyzet esetén követendő eljárások, beleértve az incidens esetén a saját maga és a lakosság biztonsága, valamint a környezet védelme érdekében szükséges intézkedéseket
            
         
               —
            
            
               A veszélyes áruk közúti alagutakban történő szállítására vonatkozó szabályok és az ilyen szállításokra vonatkozó megfelelő kockázatmérséklő és veszélyhelyzet-reagálási intézkedések.
            
         
               —
            
            
               Biztonságra vonatkozó tudatosságnövelés
            
         A képzés időtartama legalább 6 képzési egység. A munkaadónak meg kell őriznie gépkocsivezetők képzéséről szóló nyilvántartást és kérésre a gépkocsivezető vagy az illetékes hatóság számára rendelkezésre kell bocsátania azt.
   2. cikk
   Az e határozat 1. cikkében megállapított eltérés 2015. szeptember 26-án megszűnik.
   3. cikk
   Az e határozat 1. cikkében megállapított eltérést Európai Unió Hivatalos Lapjának az EGT-re vonatkozó részében és EGT-kiegészítésében ki kell hirdetni az EGT-megállapodás 1. jegyzőkönyvének 6. pontja szerint.
   4. cikk
   Ennek a határozatnak a Norvég Királyság a címzettje és azt követően lép hatályba, hogy ez az állam az értesítést megkapta.
   5. cikk
   Ez a határozat angol nyelven hiteles.
   
      Kelt Brüsszelben, 2013. június 25-én.
      
         
            az EFTA Felügyeleti Hatóság részéről
         
         Sverrir Haukur GUNNLAUGSSON
         
            testületi tag
         
         Xavier LEWIS
         
            igazgató
         
      
   
   
      (1)  A 12. cikk nem alkalmazandó a közúti szállításra.